
                    Nr.23/225/2000

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU

· 

În conformitate cu prevederile art.89 din Regulamentul Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.38/2000 privind implementarea standardelor internaţionale pentru siguranţa navelor, prevenirea poluării şi asigurarea condiţiilor de muncă şi viaţă la bordul navelor maritime care utilizează porturile româneşti sau care navighează în apele naţionale, trimis cu nr.477 din 28 septembrie 2000.



La întocmirea raportului, comisia a avut în vedere avizele transmise de:

· Consiliul Legislativ;

· Comisia juridică, de disciplină şi imunităţi;

· Comisia pentru politică externă;

· Comisia pentru buget, finanţe şi bănci.
În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile          

RAPORT

asupra proiectului de Lege pentru aprobarea Ordonanţei Guvernului nr.38/2000 privind implementarea standardelor internaţionale pentru siguranţa navelor, prevenirea poluării şi asigurarea condiţiilor de muncă şi viaţă la bordul navelor maritime care utilizează porturile româneşti 

sau care navighează în apele naţionale


În conformitate cu prevederile art.86 din Regulamentul Camerei Deputaţilor, Comisia pentru industrii şi servicii a fost sesizată pentru avizare şi dezbatere în fond cu proiectul de Lege pentru aprobarea Ordonanţei Guvernului nr.38/2000 privind implementarea standardelor internaţionale pentru siguranţa navelor, prevenirea poluării şi asigurarea condiţiilor de muncă şi viaţă la bordul navelor maritime care utilizează porturile româneşti sau care navighează în apele naţionale, trimis cu adresa nr.477 din 28 septembrie 2000.



Proiectul de lege a fost adoptat de Senat în forma propusă de Guvern, în şedinţa din 21 septembrie 2000.

Proiectul de lege are ca scop armonizarea legislaţiei naţionale în domeniul transporturilor maritime cu legislaţia Uniunii Europene şi convenţiile internaţionale adoptate de Organizaţia Maritimă Internaţională şi Organizaţia Internaţională a Muncii.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 16 octombrie 2001, şi a hotărât în unanimitate, avizarea favorabilă a proiectului de lege cu amendamente admise prezentate în anexă.


Amendamentele admise se referă la:



- eliminarea din art.I a prevederii privind abilitarea Guvernului de a emite ordonanţe;



- completarea titlului ordonanţei cu prevederea privind utilizarea de către navele străine a instalaţiilor româneşti din largul mării. Acest amendament s-a avut în vedere la toate articolele ordonanţei care se referă la această situaţie;



- completarea şi definirea mai exactă a definiţiei termenilor utilizaţi în cuprinsul ordonanţei (art.2);



- precizarea domeniului de aplicare a prevederilor ordonanţei (art.3);



- introducerea în toate articolele ordonanţei a precizărilor privind definiţiile termenilor folosiţi;



- introducerea unei prevederi privind asigurarea aplicării ordonanţei de către autoritatea competentă, direct sau prin delegare de competenţă unor instituţii publice subordonate;



- înlocuirea în cuprinsul ordonanţei a sintagmelor "Ministerul Transporturilor" şi "ordin al ministrului transporturilor" prin sintagmele "Ministerul Lucrărilor Publice, Transporturilor şi Locuinţei" şi "ordin al ministrului lucrărilor publice, transporturilor şi locuinţei";



- introducerea unui articol II privind republicarea ordonanţei în Monitorul Oficial al României, Partea I.


În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile

Expert,

· Daniel Bădina

